മോദിയുടെ വികസന വണ്ടി റിവേഴ്സ് ഗിയറില് ബ്രേക്കും തകരാറില് പാചക വാതക വിലവര്ധനവില് വിമര്ശനവുമായി രാഹുല് ഗാന്ധി പ്രതികരണം, പ്രൈസ് ഹൈക് എന്ന ഹാഷ്ടാഗോടെ ട്വിറ്ററില് ന്യൂഡല്ഹി: പാചകവാതക വിലവര്ധനവില് കേന്ദ്ര സര്ക്കാരിനെ വിമര്ശിച്ച്് കോണ്ഗ്രസ് നേതാവ് രാഹുല് ഗാന്ധി. ട്വിറ്ററിലൂടെയാണ് അദ്ദേഹത്തിന്റെ പ്രതികരണം. വില വര്ധനവ് മൂലം സര്ക്കാറിന്റെ വികസന പ്രസംഗങ്ങള്ക്ക് അപ്പുറത്ത് ലക്ഷക്കണക്കിന് കുടുംബങ്ങള് അടുപ്പുകള് ഉപയോഗിക്കാന് നിര്ബന്ധിതരായെന്നും രാഹുല്ഗാന്ധി അഭിപ്രായപ്പെട്ടു. പ്രൈസ് ഹൈക് എന്ന ഹാഷ്ടാഗോടെ ട്വിറ്ററിലാണ് രാഹുല്ഗാന്ധി ഗ്യാസ് വില വര്ധനവില് കേന്ദ്ര സര്ക്കാറിനെതിരെയുള്ള പ്രതിഷേധം രേഖപ്പെടുത്തിയത്. സര്ക്കാരിന്റെ വികസന വാചകമടിയില് നിന്ന് അകലെയുള്ള ലക്ഷക്കണക്കിന് കുടുംബങ്ങള് ചൂളകള് വിറകടുപ്പ് ഉപയോഗിക്കാന് നിര്ബന്ധിതരാവുകയാണെന്ന് അദ്ദേഹം പറഞ്ഞു. പ്രധാനമന്ത്രി നരേന്ദ്ര മോദിയുടെ വികസന വണ്ടി റിവേഴ്സ് ഗിയറിലാണെന്നും അതിന്റെ ബ്രേക്ക് നഷ്ട്ടപ്പെട്ടെന്നും രാഹുല്ഗാന്ധി ട്വിറ്ററില് കുറിച്ചു. കേന്ദ്ര സര്ക്കാറിന്റെ വാക് ചാതുര്യങ്ങളില് നിന്നും ഏറെ ദുരെയാണ് വികസനം. പാചകവാതക വില വര്ധനവ് മൂലം ലക്ഷകണക്കിന് കുടുംബങ്ങള് അടുപ്പുകള് ഉപയോഗിക്കാന് തുടങ്ങിയെന്നും രാഹുല്ഗാന്ധി കൂട്ടിചേര്ത്തു. ഗ്രാമീണ മേഖലയിലെ 42 ശതമാനം ആളുകളും വിലവര്ധന താങ്ങാനാവാത്തതിനെ തുടര്ന്ന് എല്.പി.ജി. സിലിണ്ടറുകള് ഉപേക്ഷിച്ച് വിറകടുപ്പ് ഉപയോഗിക്കുന്നതിലേക്ക് മടങ്ങിയെന്ന ഒരു സര്വേ അടിസ്ഥാനമാക്കിയ വാര്ത്തയുടെ സ്ക്രീന് ഷോട്ടും രാഹുല് ട്വീറ്റിനൊപ്പം പങ്കുവെച്ചിട്ടുണ്ട്. Stories you may Like